Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 435

a) Szakmai elmélet — írásbeli vizsga Zeneelmélet: — nehezebb klasszikus zenei idézetek szélső szólamainak lejegyzése harmóniai jelöléssel, — változatos, barokk, klasszikus és romantikus harmóniafordulatokat, figurációkat tartalmazó akkordfűzési gyakorlat(ok) négyszólamú lejegyzése harmóniai jelöléssel, — változatos, barokk, klasszikus és romantikus harmóniafordulatokat, figurációkat tartalmazó akkordfűzési gyakorlat(ok) négyszólamú kidolgozása szűk fekvésben. Szolfézs: — három-négyszólamú homofon idézet (reneszánsz kórusmű, Bach-korál) szólamainak lejegyzése, — két-háromszólamú barokk kontrapunktikus részlet lejegyzése, — egyszólamú XX. századi dallam lejegyzése. 2001/87. szám Szakmai elmélet — szóbeli vizsga Zeneelmélet: — harmóniasor zongorázása négy szólamban, diktálás után (a példák a barokk, a bécsi klasszikus és a romantikus stílus tanult fordulatait tartalmazzák), — memorizált vagy rögtönzött példa zongorázása a tanár által kijelölt harmóniai jelenségekre, — continuo-játék: = kb. 10 tétel az ötéves repertoárból (recitativók, ária-részletek, esetleg hangszeres tételek), = helyben kézhez kapott recitativo vagy ária-részlet ének-zongorázása rövid átnézés után, — elemzés: kb. 10 tanult barokk, klasszikus és egyszerűbb romantikus stílusú tétel formai és harmóniai elemzése kottából (formailag az egész tétel, harmóniailag egy kiemelt részlet). Szolfézs: — beszámoló az ötéves repertoárból*, — egyszólamú barokk és XX. századi idézet lapról olvasása, — többszólamú reneszánsz, klasszikus vagy romantikus tétel lapról olvasása éneklőtársakkal, esetleg énekzongorás partitúrajátékkal. Zeneirodalom: — különböző zenei korszakok, irányzatok bemutatása a történelem és a társművészetek kapcsolódási pontjaival (kb. 10 tétel), — műelemzés: korszak, szerző, műfaj és zenei elemzés (kb. 20 tétel).

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes